Babičkine rozprávky
Kiara, babičkino šťastie, poď rýchlo! Už je neskoro, uprac bábiky a ideme spať.
Tak, pekne ich ulož a poď sem, drahá moja.
Tak, bábika moja, ľahni si do postele, babička ťa zakryje. Takto.
Sa ti spinká, drahá moja? Babička ti vyrozpráva jednu rozprávku.
Takto, odložíme jednorožca bokom.
Ktorú rozprávku chceš, aby ti babička vyrozprávala? – 12 mesiačikov. Dobre, dobre. Pozorne počúvaj.
Dávno, dávno, ďaleko odtiaľto, žila jedna žena, ktorá mala dve dcéry.
Blížili sa Vianoce, bola tuhá zima, snežilo a fúkal chladný vietor.
Práve vtedy zlomyseľná macocha prišla na nápad, že pošle dcéru do lesa, aby jej priniesla snežienky.
Úbohá dcéra márne hovorila macoche, že snežienky v tomto čase nerastú a kde ich nájde, keď ich teraz niet.
Macocha jej prikázala, aby sa bez snežienok domov nevracala.
V jednej chvíli dcéra spozorovala svetlo, horel oheň uprostred lesa a okolo ohňa sedelo dvanásť ľudí.
Najstarší, ktorý mal dlhú bradu, sa ju opýtal, čo hľadá v lese v tomto čase, keď je zima a keď je tma.
Vyrozprávala, že ju macocha poslala do lesa pre snežienky a že sa bez nich nemôže vrátiť domov.
Starček jej povedal: Ak mi úprimne odpovieš na otázku, potom ti možno môžeme pomôcť, pretože sme mesiace.
Volám sa január, a oni sú február, marec, apríl, máj, jún, júl, august, september, október, november a december.
Povedz mi úprimne, povedal starček, ktorý mesiac máš najradšej?
Dievča odpovedalo: úprimne, každý mesiac mám rovnako rada, ale predsa nejako cítim, že mi je marec najobľúbenejší mesiac zo všetkých.
Odpovedala si správne, preto ti pomôžeme. Zavolal na svojho brata marca.
Marec, brat môj, zatras bradou.
Marec zatriasol bradou a na jednom malom kopci vznikla zelená plocha a na nej veľa snežienok.
Je veľmi smutné, že moje drahé vnúčatá nemôžu mať také bezstarostné detstvo aké som mala ja.
Prítomná je táto pandémia, globálne otepľovanie, náš život je naplnený technológiou, počítačmi a telefónmi, ktoré sú pre deti oveľa zaujímavejšie.
Nevedia sa tak bezstarostne a veselo hrať, ako za mojich čias.
V tom čase neexistovali počítače ani telefóny a neexistovala ani takáto pandémia a hrali sme sa bezstarostne.
Počas Vianoc som najradšej zostávala u babičky, tam sa pestovala tradícia.
Mala sedem vnúčat, malých, veľkých, menších a väčších.
Do izby sme priniesli slamu a deti sa tak hrali.
Moja babička mala starý dom a ja som zbožňovala tráviť čas v kucove.
Bolo to zázračné miesto. Keď som sa učupila, bolo tam neskutočne teplo.
Srdiečko moje, zobudila si sa? Potom bude babička pokračovať v rozprávke.
Babička, pokračuj rozprávať príbeh, ktorý si začala. - Dobre, dobre, potom budem pokračovať.
Babička mala oveľa krajšie detstvo ako vy teraz.
Aj ja som zbožňovala svoju babičku a najradšej som mala chvíle, keď sa rodina zoskupila počas Vianoc a večerali sme u nej.
Cítili sme sa nádherne.
Predstav si, do izby sme priniesli veľa slamy, roztiahli sme ju pod stolom, a tam sme sa váľali a hrali hru chyť ma, ak môžeš.
Koľko mala detí?
Moja babička mala štyri, t. j. päť detí a sedem vnúčat, sedem akože zlých. Áno, ale neboli sme zlí.
Boli sme veľmi veselí, napríklad veľa som sa hrávala s deťmi na ulici.
Iba niektoré domácnosti na dedine mali televízor, ale neboli počítače, ani mobily.
Mala som jednu loptu a s ňou sme hrali futbal na ulici s ostatnými deťmi.
Mala som jedného veľmi drahého priateľa, volal sa Sava, bol Srb,
ale nám to vôbec neprekážalo, pretože mi bol najdrahší priateľ.
Išli sme do škôlky, keď ma požiadal o ruku.
Áno, áno. Predstav si ako bolo pekne, babička sa od Savu naučila rozprávať po srbsky, kým Sava sa odo mňa naučil rozprávať po maďarsky.
Boli sme veľmi šťastní, pretože keď som začala navštevovať školu, nemusela som sa na hodinách srbského jazyka toľko učiť ako ostatní moji rovesníci, rozumela som všetko.
Preto babička cvičí aj s tebou, ako napríklad:
Ako sa voláš? Koľko máš rokov? Ako sa ti volá mama? Ako sa ti volá ocko? Kde žiješ?
Je tak, drahá moja?
Babička mala krásne detstvo a chce, aby si aj ty mala také nezabudnuteľné detstvo ako babička a aby si bola šťastná.
Moja drahá zaspala. Babička ťa pokryje.
Spi sladko, nech anjeli chránia tvoje krásne sny.
Dobrú noc!